Možnosť využitia finančného príspevku MŠVVaŠ SR bez časového obmedzenia!
Pracovný zošit Hravá občianska náuka 7 rozvíja kľúčové témy z oblasti občianskej náuky, určené pre 7. ročník základných škôl. Je vypracovaný v súlade s požiadavkami vzdelávacieho štandardu. Pracovný zošit prispieva k rozvoju sociálneho a občianskeho vedomia žiakov. Pri riešení úloh si žiaci osvojujú informácie o svojich právach a povinnostiach, preberajú zodpovednosť za vlastné názory a dôsledky svojho konania. Uvedomujú si základné princípy demokracie, budujú si tolerantný prístup k iným názorom, hodnotám a kultúram a získavajú základné vedomosti o sociálno-ekonomickom a právnom fungovaní spoločnosti. Úlohy v zošite podnecujú žiakov k diskusii a nabádajú ich k hlbšiemu uvažovaniu o danej téme (Ktoré faktory nepriaznivo vplývajú na tvoj životný štýl? ... Prečítaj si výroky. S ktorými sa stotožňuješ a s ktorými nie?... Ktoré vlastnosti si ceníš na človeku, ktorému dôveruješ najviac?...).
Autor: Mgr. Slavomír Lesňák, PhD.
Rozsah: 64 strán
Formát: A4